GREEK SUPREME COURT DECISION

Decision ID: 542/2024
Decision Number: 542
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά-Εισηγήτρια, Παναγιώτα Πασσίση και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Μαρτίου 2024, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέα Χ. Α., για να δικάσει την αίτηση του αναιρεσείοντος - κατηγορουμένου Α. Κ. του Β., κατοίκου ..., που δεν εμφανίστηκε, για αναίρεση της 50/2023 απόφασης του Πενταμελούς Εφετείου Ναυπλίου. Με υποστηρίζοντα την κατηγορία τον Α. Γ. του Η., κάτοικο ..., που δεν εμφανίστηκε. Το Πενταμελές Εφετείο Ναυπλίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 7-7-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 697/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

Judges: Ελένη Κατσούλη, Γεωργία Κατσιμαγκλή, Ελένη Μπερτσιά-Εισηγήτρια, Παναγιώτα Πασσίση, Κωνσταντίνα Νάκου

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Ελένη Κατσούλη, Αντιπρόεδρο του Αρείου Πάγου, Γεωργία Κατσιμαγκλή, Ελένη Μπερτσιά-Εισηγήτρια, Παναγιώτα Πασσίση και Κωνσταντίνα Νάκου, Αρεοπαγίτες. Συνήλθε σε δημόσια συνεδρίαση στο Κατάστημά του στις 12 Μαρτίου 2024, με την παρουσία του Αντεισαγγελέα του Αρείου Πάγου Βασιλείου Παππαδά (γιατί κωλύεται η Εισαγγελέας) και του Γραμματέα Χ. Α., για να δικάσει την αίτηση του αναιρεσείοντος - κατηγορουμένου Α. Κ. του Β., κατοίκου ..., που δεν εμφανίστηκε, για αναίρεση της 50/2023 απόφασης του Πενταμελούς Εφετείου Ναυπλίου. Με υποστηρίζοντα την κατηγορία τον Α. Γ. του Η., κάτοικο ..., που δεν εμφανίστηκε. Το Πενταμελές Εφετείο Ναυπλίου με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 7-7-2023 αίτησή του αναίρεσης, η οποία καταχωρίστηκε στο οικείο πινάκιο με τον αριθμό 697/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠοινΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166, στο ακροατήριο του δικαστηρίου του Αρείου Πάγου, ενώ, κατά τη διάταξη της παρ. 3 εδ. α' του ίδιου άρθρου, οι διάδικοι παρίστανται στη συζήτηση με συνήγορο. Περαιτέρω, κατά τη διάταξη του άρθρου 514 εδ. α' του ΚΠοινΔ, αν δεν εμφανισθεί ο αναιρεσείων, η αίτησή του απορρίπτεται ως ανυποστήρικτη. Τέλος, κατά τη διάταξη του άρθρου 515 παρ. 1 εδ. β' του ίδιου Κώδικα, αν αναβληθεί η συζήτηση της υπόθεσης σε ρητή δικάσιμο, όλοι οι διάδικοι οφείλουν να εμφανισθούν σ' αυτή χωρίς νέα κλήτευση, ακόμη και αν δεν ήταν παρόντες κατά τη δημοσίευση της αναβλητικής απόφασης Από τις διατάξεις αυτές, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα, σύμφωνα με τα άρθρα 155 - 162 του ΚΠοινΔ και μέσα στην προθεσμία που ορίζει το άρθρο 166 του ίδιου Κώδικα, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 παρ. 1 του ΚΠοινΔ, στα δικαστικά έξοδα. Στην προκείμενη περίπτωση, ο αναιρεσείων δεν εμφανίστηκε στο ακροατήριο του Δικαστηρίου τούτου με συνήγορο ούτε εκπροσωπήθηκε από πληρεξούσιο δικηγόρο, όταν η υπόθεση εκφωνήθηκε στη σειρά της κατά την αναφερόμενη στην αρχή της απόφασης αυτής δικάσιμο (12-3-2024).Από τα αποδεικτικά επίδοσης με ημεροχρονολογία 29-8-2023 και 31-8-2023 του Αρχιφύλακα του ΑΤ Μεγαλόπολης Γ. Β. και της Επιμελήτριας της Εισαγγελίας Πρωτοδικών Ναυπλίου Μ. Μ. αντίστοιχα, προκύπτει ότι επιδόθηκε στον αναιρεσείοντα σύμφωνα με το άρθρο 155 παρ. 2ΚΠΔ και στον Σταύρο Αυγουστόπουλο αντίκλητο δικηγόρο του αντίστοιχα, νόμιμα και εμπρόθεσμα, σύμφωνα με τις διατάξεις των άρθρων 155 παρ. 1, 2, 156 παρ. 4 και 166 παρ. 1 του ΚΠοινΔ., η υπ' αριθμ 697 από 23-8-2023κλήση του Εισαγγελέα του Αρείου Πάγου, για να παραστεί (ο αναιρεσείων) δια συνηγόρου στο ακροατήριο του Δικαστηρίου τούτου κατά την δικάσιμο της 16-1-2024, κατά την οποία αναβλήθηκε η υπόθεση για την δικάσιμο που αναφέρεται στην αρχή της απόφασης αυτής (12-3-2024), προκειμένου να υποστηρίξει την υπό κρίση από 7-7-2023 αίτηση αναίρεσης, που άσκησε κατά της υπ' αριθμ. 50/2023απόφασης του Πενταμελούς Εφετείου Ναυπλίου με την οποία καταδικάστηκε σε συνολική ποινή φυλάκισης δέκα οκτώ (18) μηνών, η εκτέλεση της οποίας ανεστάλη επί τριετία, για την αξιόποινη πράξη της ζωοκλοπής κατά συναυτουργία τελεσθείσα από δύο άτομα από περίκλειστο χώρο (παρ. αρθ. 26 παρ. 1α, 27 παρ. 1, 45, 84 παρ. 23, 463 παρ. 3 ΠΚ και άρθρ. 1 παρ. 1-3, 2 παρ. α' 4, 5, 5, και 8 ν. 1300/1982). Με τα δεδομένα αυτά και, εφόσον: α) ο αναιρεσείων κλητεύθηκε νόμιμα και εμπρόθεσμα, όπως προαναφέρθηκε, για να παρασταθεί με συνήγορο στο ακροατήριο του Δικαστηρίου τούτου κατά την δικάσιμο της 16-1-2024 κατά την οποία αναβλήθηκε η υπόθεση για την αναφερόμενη στην αρχή της απόφασης αυτής δικάσιμο (12-3-2024) κατά την οποία όφειλε να εμφανιστεί χωρίς νέα κλήτευση κατ' αρθ. 515 παρ.1 ΚΠΔ, όπως προαναφέρθηκε, β) δεν συντρέχει περίπτωση αυτεπάγγελτης εφαρμογής, κατά το άρθρο 511 εδ. δ' του νέου ΚΠοινΔ, επιεικέστερου νόμου, ο οποίος να αφορά την αξιόποινη πράξη για την οποία κηρύχθηκε ένοχος ο αναιρεσείων, δεδομένου ότι κηρύχθηκε ένοχος μετά την ισχύ από 1-7-2019 του νέου ΠΚ, και γ) δεν συντρέχει περίπτωση αυτεπάγγελτης λήψης υπόψη των προβλεπομένων από το άρθρο 510 παρ.1στ Α' και Ε ΚΠΔ λόγων αναίρεσης, ήτοι της απόλυτης ακυρότητας που συνέβη κατά τη διαδικασία στο ακροατήριο (άρθρο 171) και της εσφαλμένης ερμηνείας και εφαρμογής ουσιαστικής ποινικής διάταξης, αφού ο αναιρεσείων δεν έχει εμφανιστεί, πρέπει η υπό κρίση αίτηση αναίρεσης να απορριφθεί. Τέλος, πρέπει να επιβληθούν στον αναιρεσείοντα τα δικαστικά έξοδα της παρούσας δίκης (άρθρο 578 παρ. 1 του ΚΠοινΔ), κατά τα οριζόμενα ειδικότερα στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει την από 7-7-2023 αίτηση για αναίρεση του Α. Κ. του Β., κατοίκου ..., της υπ' αριθμ. 50/2023 απόφασης του Πενταμελούς Εφετείου Ναυπλίου Επιβάλλει στον αναιρεσείοντα τα έξοδα της ποινικής διαδικασίας, που ανέρχονται στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 2 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 3 Απριλίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 515 παρ. 1 εδ. β', άρθρο 166, άρθρο 578 παρ. 1, άρθρο 155 παρ. 2, άρθρων 155 παρ. 1, άρθρο 511 εδ. δ', άρθρο 510 παρ.1, άρθρο 171, άρθρου 512, άρθρου 514, άρθρου 515, άρθρο 578, άρθρο 155, άρθρων 155, άρθρο 511, άρθρο 510
Article Codes: ΠΚ
Law References: nan
Total Articles Cited: 14

DATES MENTIONED: 7-7-2023|12-3-2024|29-8-2023|31-8-2023|23-8-2023|16-1-2024|1-7-2019|12-03-2024|02-04-2024|03-04-2024

SOURCE: https://areiospagos.gr/nomologia/apofaseis_DISPLAY.asp?cd=AXE7R2E80N0KOYFJBOM1RLFCXAZYNK&apof=542_2024&info=ΠΟΙΝΙΚΕΣ -  ΣΤ